## Pwyllgor Cyfalaf Cyngor Celfyddydau Cymru

## Lleoedd gwag i aelodau annibynnol

Rydym ni’n chwilio am dri aelod annibynnol newydd i ymuno â'n Pwyllgor Cyfalaf.

Mae'r Pwyllgor fel arfer yn cyfarfod 6 gwaith y flwyddyn, er y gallai fod cyfarfodydd ychwanegol os bydd angen.

Nid oes tâl am y gwaith, er ein bod yn talu costau teithio a chynhaliaeth resymol, gan gynnwys costau llety ar gyfer aros dros nos pan fo angen.

Cynhelir cyfarfodydd fel arfer ddydd Gwener yn ystod y dydd ac mewn lleoliadau celfyddydol ledled Cymru sy’n cael neu wedi cael arian cyfalaf gennym. Mewn rhai achosion, efallai y bydd hyn yn gofyn ichi aros rywle dros nos, a’r Cyngor fydd yn talu’r gost. Ar hyn o bryd cynhelir ein cyfarfodydd dros y we ond gallai rhai wyneb yn wyneb ailddechrau pan fydd y sefyllfa'n caniatáu.

Rhaid ichi fynychu'r cyfarfodydd a mynd i sesiwn gyflwyno. Disgwyliwn ichi neilltuo amser i ddarllen papurau'r cyfarfod a’r wybodaeth gefndir. Efallai y bydd adegau pan fydd angen rhagor o amser i wneud hyn.

Bydd y penodiad am gyfnod penodol cychwynnol o dair blynedd. Pan fo'n briodol, darperir hyfforddiant perthnasol hefyd i aelodau o'r Pwyllgor.

### Amdanom ni

Sefydlwyd Cyngor Celfyddydau Cymru gan Siarter Frenhinol ar 30 Mawrth 1994. Rydym ni’n cefnogi a datblygu celfyddydau Cymru er budd y cyhoedd a hyrwyddo ein celfyddydau'n rhyngwladol. Rydym ni hefyd yn gorff a noddir gan Lywodraeth Cymru, yn ddosbarthwr arian y Loteri Genedlaethol ac yn elusen gofrestredig (rhif 1034245).

Mae ein Siarter Frenhinol yn nodi ein hamcanion:

* datblygu a gwella gwybodaeth, dealltwriaeth ac ymarfer celfyddydol
* cynyddu hygyrchedd i’r celfyddydau
* gweithio drwy'r Gymraeg a'r Saesneg

Mae ein gwerthoedd a’n hamcanion yn ein cynllun corfforaethol, Er Budd Pawb:

[https://arts.wales/cy/node/270](https://arts.wales/cy/node/270 )

Rydym ni hefyd yn gweithio gyda chyrff cyhoeddus eraill yng Nghymru a Chynghorau Celfyddydol eraill Prydain i gyflawni ein hamcanion. Mae copi o'n Siarter Frenhinol ar ein gwefan: [Amdanom ni | Arts Council of Wales](https://arts.wales/cy/amdanom-ni)

Rydym ni’n gweithio mewn sefyllfa sydd wedi'i rheoli a’i rheoleiddio'n ofalus. Rydym ni’n atebol i Ddirprwy Weinidog Llywodraeth Cymru dros Ddiwylliant, Chwaraeon a Thwristiaeth.

Rhaid inni weithredu yn fframwaith Gweinidogion Cymru sy'n nodi'r telerau ac amodau o ran defnyddio’r arian Llywodraeth Cymru.

### Ein trefniadau llywodraethu

Y Cyngor, ein bwrdd o ymddiriedolwyr, sy’n rheoli ein gwaith. Mae’n cynnwys Cadeirydd a phymtheg aelod ac mae un ohonynt yn Is-gadeirydd.

Mae Cadeirydd y Cyngor yn cael tâl am ei waith sy’n cael ei bennu'n flynyddol gan Lywodraeth Cymru. Mae pob aelod arall yn cynnig ei amser a'i harbenigedd yn wirfoddol, ond cânt eu had-dalu am dreuliau.

Y Cyngor sy'n gyfrifol am gyfeiriad strategol a rheolaeth ein sefydliad. Mae'n gyfrifol am sicrhau, drwy'r Prif Weithredwr, ein bod yn gweithio yn ôl y fframwaith polisi a bennir gan Lywodraeth Cymru, a'n bod yn bodloni ein dyletswyddau eraill. Mae'r Cadeirydd yn cadw mewn cysylltiad rheolaidd â'r Dirprwy Weinidog, ac mae'r Prif Weithredwr yn cyfarfod â swyddogion y Llywodraeth bob chwarter.

Fel ein corff penderfynu, mae'r Cyngor yn penderfynu ar bolisi corfforaethol, llunio ein cynlluniau corfforaethol a gweithredol a gwneud unrhyw newidiadau mawr i delerau ac amodau gwasanaeth ein staff.

I helpu ei waith, mae'r Cyngor wedi penodi nifer o bwyllgorau a grwpiau i ddarparu cyngor arbenigol.

Mae pob un o’r pwyllgorau a’n grwpiau â chylch gorchwyl ac maent yn cynnwys aelodau cyfetholedig ac aelodau o'r Cyngor y mae un ohonynt yn gadeirydd. Mae aelodau annibynnol yn cael eu dewis drwy broses agored am eu sgiliau a'u profiad arbenigol.

Mae pob aelod newydd o'r Cyngor ac o bob pwyllgor a grŵp yn cael sesiwn i’w sefydlu yn y gwaith ac anogwn bob un i barhau â'i ddatblygiad yn ystod ei gyfnod gyda ni.

### Y Pwyllgor Cyfalaf

Sefydlodd y Cyngor Bwyllgor Cyfalaf i’w helpu i gyflawni eu cyfrifoldebau. Prif gyfrifoldeb y Pwyllgor yw:

* cynghori'r Cyngor i ddatblygu ei bolisi ym mhob agwedd ar ddatblygu cyfalaf gan gynnwys blaenoriaethau a chynlluniau ariannu
* argymell grantiau cyfalaf i'r Cyngor
* gwneud penderfyniadau yn ôl ei awdurdod dirprwyedig gan y Cyngor
* monitro prosiectau cyfredol a chynghori'r Cyngor amdanynt.

Mae cylch gorchwyl llawn y Pwyllgor Cyfalaf ar ein [gwefan.](https://arts.wales/about-us/our-organisation/committees)

### Am bwy rydym ni’n chwilio?

Rydym ni’n chwilio am 3 aelod annibynnol newydd.

Rydym ni am ddenu ymgeiswyr sydd â hanes o adnewyddu a datblygu adeiladau cyhoeddus, profiad pensaernïol a gwybodaeth am Ddeddf Cydraddoldeb 2010 a hygyrchedd. Yn ddelfrydol bydd gan unigolion brofiad o weithio yn y sector cyhoeddus a/neu elusennol ac o fod ar bwyllgor.

Hoffem glywed hefyd gan ymgeiswyr sydd â phrofiad o waith ariannol a rheoli, dealltwriaeth o sefydliadau'r sector cyhoeddus a'r trydydd sector ac, yn ddelfrydol, brofiad o ddarparu gwasanaethau proffesiynol mewn sector penodol sydd o fudd i gyhoedd Cymru.

Buddiol hefyd bydd meddu ar wybodaeth a phrofiad o ddelio â'r anawsterau sefydliadau cyhoeddus o ran datblygu ac ymgorffori ystyriaethau amgylcheddol dan Ddeddf Llesiant Cenedlaethau'r Dyfodol 2015 yn y sefyllfa sydd ohoni.

Rhaid i'r ymgeiswyr llwyddiannus fod yn barod i fynychu a chymryd rhan mewn cyfarfodydd pwyllgor a chefnogi ein gwerthoedd a’n hamcanion.

Rhaid ichi ymrwymo i saith egwyddor Nolan mewn bywyd cyhoeddus a chydymffurfio â Chod Ymarfer Gorau’r Cyngor sydd ar ein [gwefan.](http://www.arts.wales/about-us/governance/code-of-best-practice)

### Sut i ymgeisio

I gael rhagor o wybodaeth neu drafodaeth anffurfiol, cysylltwch â'r Cyfarwyddwr Gweithrediadau ar 029 2044 1347.

Anfonwch atom CV a llythyr byr (dwy ochr o A4 ar y mwyaf) sy’n sôn am ofynion y gwaith a ffurflen monitro cydraddoldeb [(https://arts.wales/cy/newyddion-swyddi-chyfleoeddi)](http://www.arts.wales/jobs) a manylion cyswllt dau ganolwr.

Dylid anfon ceisiadau i [ad@celf.cymru](mailto:ad@celf.cymru) erbyn 12:00 canol dydd ar ddydd Gwener 18 Mehefin 2021.

Gwahoddwn ymgeiswyr sy’n cyrraedd y rhestr fer i gyfweliad ar ddydd Mercher 30 Mehefin 2021.

Rydym ni’n gweithredu Polisi Recriwtio Cyfle Cyfartal ac yn croesawu ceisiadau gan bob rhan o'r gymuned yn y Gymraeg neu’r Saesneg.